Politiet etterforsker to russevoldtekter på Tryvann
- Rett før klokken tre i natt tok to kvinner, uavhengig av hverandre, kontakt med sanitetspersonell på Tryvann og sa at de var voldtatt, sier operasjonsleder i Oslo politidistrikt Tor Gulbrandsen til VG. Politiet gjort tekniske undersøkelser på Tryvann gjennom natten. - Det er ingenting som tyder på at det er noen sammenheng mellom voldtektene. Alt peker mot at det var én gjerningsmann i begge tilfellene, sier vaktleder på krimvakta Jon Rune Lande til VG. Lande opplyser at kvinnene har vært på voldtektsmottaket og det de vil bli avhørt i løpet av helgen. - Vi har ikke noe klart åsted for den ene voldtekten, mens på den andre har vi noe mer infomasjon å gå på, uten at jeg vil si noe mer enn det, sier Gulbrandsen. Han vil ikke si noe om hva jentene har fortalt. - Vi har ikke fått opplysninger om at det har vært noen vitner. Derfor ønsker vi å komme i kontakt med folk som har informasjon, sier han. Lande opplyser at politiet ikke er noe nærmere en beskrivelse av gjerningsmennene og at de har få eller ingen vitnebeskrivelser. Dagbladet, som først meldte om saken, skriver at det var 10 000 russ på gårsdagens og nattens russetreff. Forrige helg ble det anmeldt fire voldtekter på et annet russetreff - denne gangen i Kongeparken i Rogaland. To av voldtektene skal ha skjedd natt til lørdag, mens de to siste ble meldt inn natt til søndag. Politiet etterlyser en mørkhåret mann med østlandsdialekt i forbindelse med etterforskningen. 28. april ble to kvinner sendt til voldtektsmottaket etter at de meldte i fra om voldtekt. Kvinnene henvendte seg til politiet uavhengig av hverandre. Det var vitner til begge hendelsene, og politiet kan ha bilder av gjerningsmannen i den ene voldtekten.
To kvinner har uavhengig av hverandre meldt at de har blitt voldtatt under russetreffet på Tryvann natt til lørdag.